CELEX: 32013D0325
Language: lv
Date: 2013-06-21 00:00:00
Title: 2013/325/ES: Padomes Lēmums ( 2013. gada 21. jūnijs ), ar ko groza Lēmumu 1999/70/EK par dalībvalstu centrālo banku ārējiem revidentiem attiecībā uz Suomen Pankki ārējo revidentu

27.6.2013   
            
            
               LV
            
            
               Eiropas Savienības Oficiālais Vēstnesis
            
            
               L 175/55
            
         PADOMES LĒMUMS
   (2013. gada 21. jūnijs),
   ar ko groza Lēmumu 1999/70/EK par dalībvalstu centrālo banku ārējiem revidentiem attiecībā uz Suomen Pankki ārējo revidentu
   (2013/325/ES)
   EIROPAS SAVIENĪBAS PADOME,
   ņemot vērā Protokolu par Eiropas Centrālo banku sistēmas Statūtiem un Eiropas Centrālās bankas Statūtiem, kas pievienots Līgumam par Eiropas Savienību un Līgumam par Eiropas Savienības darbību, un jo īpaši tā 27.1 pantu,
   ņemot vērā Eiropas Centrālās bankas Ieteikumu ECB/2013/12 (2013. gada 26. aprīlis) Eiropas Savienības Padomei par Suomen Pankki ārējo revidentu (1),
   tā kā:
   
               (1)
            
            
               Eiropas Centrālās bankas (ECB) un dalībvalstu, kuru naudas vienība ir euro, valsts centrālo banku pārskati jārevidē neatkarīgiem ārējiem revidentiem, kurus ieteikusi ECB Padome un apstiprinājusi Eiropas Savienības Padome.
            
         
               (2)
            
            
               
                  Suomen Pankki ārējā revidenta pilnvaras beidzās pēc 2012. finanšu gada revīzijas pabeigšanas. Tādēļ jāieceļ ārējais revidents laikposmam, kas sākas 2013. finanšu gadā.
            
         
               (3)
            
            
               Par ārējo revidentu no 2013. līdz 2019. finanšu gadam Suomen Pankki ir izvēlējusies PricewaterhouseCoopers Oy.
            
         
               (4)
            
            
               ECB Padome ieteica iecelt PricewaterhouseCoopers Oy par Suomen Pankki ārējo revidentu no 2013. līdz 2019. finanšu gadam.
            
         
               (5)
            
            
               Ir lietderīgi ievērot ECB Padomes ieteikumu un attiecīgi grozīt Padomes Lēmumu 1999/70/EK (2),
            
         IR PIEŅĒMUSI ŠO LĒMUMU.
   1. pants
   Lēmuma 1999/70/EK 1. panta 11. punktu aizstāj ar šādu:
   
      "11.   Ar šo par Suomen Pankki ārējo revidentu no 2013. līdz 2019. finanšu gadam apstiprina PricewaterhouseCoopers Oy.".
   
   2. pants
   Šis lēmums stājas spēkā tā paziņošanas dienā.
   3. pants
   Šis lēmums ir adresēts ECB.
   
      Luksemburgā, 2013. gada 21. jūnijā
      
         
            Padomes vārdā –
         
            priekšsēdētājs
         
         M. NOONAN
      
   
   
      (1)  OV C 126, 3.5.2013., 1. lpp.
   
      (2)  OV L 22, 29.1.1999., 69. lpp.